הקריירה של יניב זרד כמעצב שיער החלה עוד לפני הצבא, כאשר היה מגיע לעבוד במספרה של אחיו הבכור, עמוס, יחד עם ירון, אח נוסף, שגם הוא נדבק בחיידק של עיצוב השיער והפך את התחום לקריירה. ב-25 השנים מאז השתחרר מהצבא ונכנס לעבודה בתחום, הפך יניב לאחד ממעצבי השיער הידועים באזור השרון, עם לקוחות שמגיעים אליו מכל רחבי הארץ ובאדיקות רבה במשך שנים רבות. יש המגיעות אליו מהערבה, אחרות מירושלים ויש שמגיעות אליו מהקריות ואף צפונה יותר. תהינו מה הסיבה לכך, אחרי שיחה קצרה עם יניב ותצוגת התספורות שלו זה הופך לברור מהר מאוד, הכל בזכות העובדה שיניב אומן בהתאמה של עיצוב השיער לאישה.
במהלך הקריירה שלו עבר יניב בין מקומות שונים. אחרי תקופה של כשמונה שנים בהן הפעיל מספרה ברחוב ברנר ברעננה, הוא עזב את העיר והפעיל במשך מספר שנים מספרה משותפת עם אחיו, ירון, במרכז G בכפר סבא. לפני כשנה וחצי הוא חזר לרעננה, ופתח את המספרה מחדש ברחוב אחוזה.
קהל הלקוחות של יניב הוא כאמור מגוון, ונשים מגיעות אליו מכל הארץ, אבל הרבה מהלקוחות שלו שעברו איתו מרעננה לכפר סבא ביקשו שיחזור לרעננה, ומאחר והוא אוהב את העיר הוא החליט לבסוף לפתוח מחדש את המספרה שלו בעיר.
הפופולאריות של יניב נובעת מהעובדה שלאורך כל הדרך הוא יודע לאבחן את השיער של כל לקוחה ולהתאים את העיצוב לאישיות שלה, להתנהלות שלה בחיי היום-יום, וגם לתקופה שהיא עוברות בחיים. לא פעם מגיעה לקוחה ולא מבקשת בקשה מוגדרת לסגנון התספורת ומסתפקת בכך שיעצב לה את התסרוקת המתאימה לה כראות עיניו. הלקוחות ממשיכות עם הבקשות הללו, מכיוון שהן יוצאות מהמספרה עם תסרוקות מדויקות וייחודיות, ותחושה גדולה של סיפוק ושמחה.
במהלך השנים יניב לקח חלק בהפקות שונות, כולל הפקות לטלוויזיה, ובשנים האחרונות הוא שגריר של המותגים הבינלאומיים לוריאל פרופסיונאל וקרסטס. במסגרת זאת הוא לוקח חלק בכנסים מקצועיים של שני המותגים, בהם הוא מרצה ומדגים עיצובים חדשים למעצבי שיער מהארץ ומהעולם. במקביל, הוא משתתף בהשתלמויות בחו"ל, במטרה להמשיך לעצב ללקוחות שלו את התסרוקת החדשנית, היצירתית והמתאימה להן ביותר.
Frankie's (פרנקיס), הוא אמן שיער לגברים ונשים. השם והמוניטין אשר יצר לו לאורך השנים, נקנו בעבודה קשה, יצירתיות ובעיקר אהבה למקצוע. "לתחום הספרות הגעתי שהייתי בן 14" הוא מספר, "בהתחלה סיפרתי את החברים, המשפחה ואחרי הצבא הלכתי ללמוד את התחום. שלוש שנים עבדתי בבית הספר שלמדתי בו, לאחר מכן פתחתי מספרה באשדוד ולפני עשר שנים הגעתי לרעננה ומאז אני פה" הוא אומר "המספרה שלי מתמחה בתספורות לגברים, תספורות דירוגים וזקנים ברמה הגבוהה ביותר, בנוסף יש לנו קווים חדשים וייחודים לנשים ויש לי לקוחות שמגיעים מתל אביב, נתניה, באר שבע וכמובן מאזור המרכז".
הסלון של פרנקיס הוא לא שגרתי, יש לו שיק אמריקאי באווירה אחרת, בכל עמדת חפיפה יש כסאות מסתובבים שיורדים לאחור מבלי הצורך לקום, על הקירות פוסטרים של תספורות ועיצובים עכשוויים, לצד התמונה של איינשטיין, המתאגרף מוחמד עלי, מונה ליזה ואחרים "מאוד חשוב לי לתת מקצועיות, מקצועיות, מקצועיות ולא פחות מזה" הוא מסביר "אנחנו נותנים את השירות מספר אחד ולכן יש לי קהל לקוחות קבוע שחוזר כל פעם מחדש" ירון לא מפסיק ללמוד ולהשתלם, הוא הולך לכנסים, לומד באינטרנט ומעניק ללקוחות שלו את הקו החדשני ביותר. גם מבחינת חומרים הוא לא מוכן להתפשר ותמצאו במקום מוצרים של לוריאל, MOROCCAMOIL וINOA. כמו כן, יש לו קו מוצרים משלו שכוללים, שמפו, מסיכה, קרם ושמן לזקנים שמגיעים לרכוש אותו מכל הארץ.
בסלון מתמחים בכל סוגי הטיפולים- החלקות, שיקום לשיער פגום, החלקות יפניות, שורשים, גוונים, צבע, טיפוח שיער פנים ופרנקיס, מבקש להדגיש שאצלם לא מייבשים מגבות בחוץ ואין שימוש חוזר במגבת, לא חופפים עם חומרים "מוזרים" וכל הכלים עוברים טיפול הגייני ומקפידים על רמת שירות גבוהה ביותר וכל זאת לצד אווירה צעירה, אנרגטית, חדישה וייחודית. בנוסף, במקום יש בר מפנק לשירות הלקוחות.
כתובת: אחוזה 148, רעננה.
כבר למעלה מ-200 שנה משפחת אדיר היא משפחת ספרים ידועה. זה התחיל בעיראק כאשר הדוד היה ספר של המלך וזה המשיך עם סב המשפחה, הילדים, בני הדודים והילדים, דורות של ספרים שמעבירים את הירושה מאחד לשני "בזמנו היה נהוג שכאשר אחד מבני המשפחה שלך ספר, גם אתה תהיה" נזכר הרצל אדיר, ממספרת הרצל באחוזה 125 "אחרי שסיימתי בית ספר יסודי, הלכתי ללמוד את המקצוע, עבדתי תוך כדי לימודים אצל הדודים שלי ברמת גן, לאחר מכן בצבא הייתי ספר ושהשתחררתי פתחתי מספרה בשנת 1964 ברעננה" הוא מספר. הרצל, הוא יליד רעננה, חי ברעננה ומגדיר את עצמו כפטריוט של העיר "אני כבר 54 שנים בתחום הספרות, יש לי עשרות עובדים שעברו דרכי, שלמדו את רזי המקצועי ופתחו מספרות שלהם". אבל במי שהוא הכי גאה זה שני ילדיו קובי וניר אדיר, שלשניהם מספרות בעיר "קובי למד אצלי בתחילת דרכו, לימדתי אותו את כל הסודות ואת התחום ולאחר שקיבל כלים הוא יצא לדרך וניר, עבד בתל אביב, הרצליה ואפילו באוסטרליה ושהוא הרגיש שהוא בשל הוא פתח מספרה משלו".
המספרה של הרצל מתמחה בתחום הגברים, הנוער והילדים, קובי מספר את כל המשפחה: ילדים, ילדות, נוער, נשים וגברים, בעוד ניר מספר נשים "אני התחלתי עם התספורות הקלאסיות וזה מה שייחד אותנו לאורך השנים וממשיך לייחד" מסביר הרצל. "בנוסף אני מתאים את עצמי לתקופה ואני נמצא כל הזמן 'בחידוש מתמיד', אני תמיד לומד וכל יום זה יום חדש. היתרון הגדול שלי, שאני אוהב את המקצוע שלי, אוהב את מה שאני עושה ואת הלקוחות שלי" . אצל הרצל במספרה אפשר למצוא לא מעט סלבריטאים, חברי כנסת, שרים, מנכ"לים, מנהלי חברות ואף ראשי ערים שמלווים אותו עשרות שונים. "אני תמיד משתמש בחומרים האיכותיים והטובים ביותר, אני מקפיד על חומרים איכותיים, כלים וציוד מקצועי ובחירת מקום טוב ואת הכל העברתי גם לילדים שלי, לעשות את המקסימום שאתם יכולים וזה מלווה אותי לאורך כל הדרך" ניר, בנו של הרצל מוסיף "אני 18 שנה במקצוע ועושה זאת על בסיס יומי, יש לי במספרה שש קולגות שעובדות איתי: ארבע ספרים, מנהלת המספרה וקוסמטיקאית ואני כל בוקר מתעורר, מנשק את המספריים ואומר תודה על מה שאני עושה" וקובי מסכם "המקצוע בחר בי ואני כבר 25 שנה בעסק. התחלתי לעסוק בתחום בצבא ולאט לאט התפתחתי ולפני שמונה שנים הפכתי לעצמאי. יש לי שלושה עובדים וקוסמטיקאית ובזכות הכלים שקיבלתי מאבא שלי, לצד התמיכה האדירה מאשתי היקרה, הגעתי לאן שהגעתי ואני מאוד מאושר מהדרך שעשיתי".
מספרת הרצל, אחוזה 125 פינת זבוטינסקי 2, רעננה.
קובי- אחוזה 135- רעננה.
ניר- קלאוזנר 2- רעננה.
ראשון- חמישי – 7:00-20:00, שישי וערבי חג 7:00 שעה לפני כניסת השבת/חג.
אצל רבות מהנשים משמש מעצב השיער כפסיכולוג, יועץ וחבר אמת שמגלים לו את הסודות הכי כמוסים. "זה חשוב שיהיה לך קשר אישי עם מעצב השיער אבל יותר מהכל חשובה המקצועיות שלו" אומר מעצב השיער מוטי מנחם "חשוב לדעת שמעצב השיער שאת בוחרת הוא כזה שאת יכולה לסמוך עליו. אני למשל לא אעשה משהו שלא יתאים לך או חלילה עלול לגרום נזק לשיער".
מספרת מוטי מנחם מציעים לך מגוון רחב ביותר של שירותים להשגת מראה שיער אופנתי, בריא ומעוצב ביניהם תספורות, גוונים, צבעים וכל סוגי ההחלקות המאושרות על ידי משרד הבריאות "ישנן החלקות המבוצעות בחומרים אסורים שאינם מאושרים על ידי משרד הבריאות. הכימיקלים הללו גורמים נזק אגדיר לשיער. לכן חשוב להקפיד לבתע החלקות רק אצל מעצבי שיער מורשים העובדים עם החלקות שיש להן אישור ממשרד הבריאות".
מספרת מוטי מנחם הכוללת שמונה עובדים מקצועיים מציעים לך חווית יופי ומעטפת כוללת של חבילת טיפולים לשיער, לפנים ולגוף. כל אלה יבטיחו לך לוק מיוחד ומנצח בכל ביקור במספרה.
איציק והבה מספרת "עיצוב שונה"
הנה שתי עובדות שלא בטוח הכרתם מעולם המספרות: יש בלונד טוב ויש בלונד רע, ויש דרך לתקן את זה. תשאלו את איציק והבה, בעל מספרת "עיצוב שונה", שאצלו באמת הכול שונה – וטוב שכך. הוא בתחום כבר 20 שנה, מהמובילים בתחום הכימיה והצבעים, מרצה ומדגים של עולם הצבעים ופתרונות לשיער זוהר ללא נזקים. בעבר שימש כמדריך צבע של חברת WELLA, ויד הגורל כיוונה אותו לעבוד במספרה במרכז אלרם בעיר, אחרי שנדרש להחליף ספר שעבר תאונה. היום הוא ידוע כמעצב שיער שמתחדש על פי קו האופנה ומתמחה בכל השיטות החדשות בהבהרת שיער והחלקות.
למספרה ברעננה מגיעות אליו לקוחות באמצעות תור מוזמן טלפונית, וכך הוא יכול לשמר עבודה עצמאית, ללא עובדים, המתחלקת בין תספורות, החלקות ובעיקר צבעים ופסים, תחום ההתמחות שלו. כל לקוחה חדשה שמגיעה אליו, עוברת אבחון של צבע השיער וטיב השערה, ואיציק מתחשב בגורמים הסביבתיים ורוקח צבע חדש שמתאים במיוחד עבורה. "מעבר לקביעת המספרים של כל צבע, ככימאי אני מביא בחשבון את תנאי מזוג האוויר ואפילו את מצב הרוח של הלקוחה. חשוב לי לדעת אם יש לה שיער שיבה, אם היא מעשנת או אם היא שוחה בבריכה, משום שאפילו חפיפות במי ברז משפיעות על צבע השיער".
כבר שנים הוא נתקל בבעלות גווני הבלונד, שמגיעות אליו עם תלונות כששיערן הופך לכתמתם או צהוב, ולכך מצא פתרונות משלו באמצעות "מיקסים" של כחול, ירוק וסגול, בעזרתם הוא מנטרל גוונים לא רצויים. "מי שמגיעה אליי עם בלונד שהפך לכתום, יכולה להיות רגועה אצלי", הוא אומר ונזכר גם בנשים שהגיעו אליו עם שיער שנקרע בשל פעולות כימיות לא נכונות. "אני יודע להתמודד עם זה בדרך שעוצרת את הנזק לשיער ומשקמת אותו". ניתן גם להתקשר למספרה ולהתייעץ עם איציק כדי לדעת אם ניתן לקבל ממנו עזרה בטעויות ו"תאונות" למיניהן.
האווירה במספרה ביתית וחמה, ומבוססת על לקוחות קבועים וחדשים שמחליטים להיכנס למשפחת "עיצוב שונה" וליהנות גם משירותים לעיצוב גבות, בניית ציפורניים ושעווה – הכול תחת קורת גג אחת. איציק מתגאה שאיכות העבודה נשמרת והמחירים במספרה מפתיעים. בימים אלה הוא משלים תעודה הדרכה סוג 3 בספרות מטעם משרד הכלכלה, לקראת הגשמה של חלום אישי – פתיחת בית ספר לספרות ברעננה. כי אם כבר ללמוד – אז מהטובים בתחומם.